| **Salix repens**Apsauga: 1(E) – Prie išnykimo ribos |
| --- |
| Gulsčiasis karklas (Salix repens)Gulsčiasis karklas (*Salix repens*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Šeima: | Gluosniniai  *( Salicaceae)* |
| Gentis: | Gluosnis  *( Salix)* |
| Rūšis: | Gulsčiasis karklas  *( Salix repens)* |

 |
| Binomas |
| ***Salix repens***L. 1753 |

**Gulsčiasis karklas** (*Salix repens*) – gluosninių (*Salicaceae*) šeimos gluosnių genties (*Salix*) krūmas. Įrašytas į Lietuvos raudonąją knygą.

Paplitimas
----------

Žydėjimas
Piesteliniai (moteriški) žiedai
Vaisiai
Paplitęs Vakarų, Vidurio ir Šiaurės Europoje bei Baltijos pajūrio (Kaliningrado sritis, Lietuva, Latvija, Estija) smėlynuose.

Lietuvoje retas augalas, radavietės susitelkusios Vakarų Lietuvos pajūryje (pilkųjų kopų, medžiais apaugusių pilkųjų kopų ir drėgnų tarpkopių buveinėse).

Biologija
---------

Krūmas – 0,5-1 m aukščio. Stiebas šliaužiantis, lengvai įsišaknijantis ir kartais sudarantis nemažo ploto krūmynus.  Ūgliai geltoni ar rausvai žali, plaukuoti. Laja išsidraikiusi, netaisyklinga, šliaužianti. Šakelės plonos, tiesios, beveik plikos, geltonos ar rusvai gelsvos. Pumpurai švelniai plaukuoti. Lapai trumpakočiai, iki 6,5 cm ilgio ir 2 cm pločio ovališki, pailgai elipsiški ar lancetiški su maža, atgal atsilenkusia viršūne; jauni lapai būna plaukuoti.  Žirginiai išauga kartu su lapais arba anksčiau.  Kuokeliai 2, dulkinės iš pradžių rausvos, vėliau geltonos, peržydėjusios – juosvos.

Žydi balandžio-gegužės mėn. Vaisiai prinoksta gegužės-birželio mėn. Dauginasi sėklomis ir vegetatyviškai – iš šakniastiebio išaugančiais ūgliais. Kryžminasi su žilvičiu (*S. viminalis*), purpuriniu (*S. purpurea*), pajūriniu (*S. daphnoides*) bei pelkiniu (*S. rosmarinifolia*) karklais.

Polimorfiška rūšis, turinti daug variantų.

Apsauga
-------

Lietuvoje rūšis saugoma nuo 1981 m. Augavietėms pajūryje kenkia poilsiautojai, invazinės rūšys (raukšlėtalapis erškėtis, šluotinis sauskrūmis).

Nuorodos
--------

* Gulščiojo karklo mokslinis lotynų kalba pavadinimas ir sinonimai per theplantlist.org Archyvuota kopija 2019-01-27 iš Wayback Machine projekto. (anglų k.)

Literatūra
----------

* Lietuvos raudonoji knyga. Red Data Book of Lithuania, Vilnius, 2007, 445 p.
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1961, III tomas, 55-56 p.

1. ↑  Egidijus Žalneravičius. „Gulsčiasis karklas": *Lietuvos raudonoji knyga*. Vilnius: Lututė, 2021. p. 473.


|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |